NEX ปิดชนซีลลิ่ง! ตัวเต็งคว้างานรถเมล์ไฟฟ้า โบรกฯมองความพร้อมสูงหลังผนึก EA
NEX ปิดชนซีลลิ่ง! ตัวเต็งคว้างานรถเมล์ไฟฟ้า โบรกฯมองความพร้อมสูงหลังผนึก EA
NEX ปิดชนซีลลิ่ง! ตัวเต็งคว้างานรถเมล์ไฟฟ้า โบรกฯมองความพร้อมสูงหลังผนึก EA
20 ก.ค. 2563

ผู้สื่อข่ารายงานว่า บริษัท เน็กซ์ พอยท์ จำกัด (มหาชน) หรือ NEX ปิดวันนี้(20ก.ค.63) ที่ระดับ 5.75 บาท บวก 0.75 บาท หรือ 15%  ด้วยมูลค่าซื้อขาย 244.74 ล้านบาท ราคาหุ้นปิดพุ่งชนลิลลิ่งของวันที่ระดับ 5.75 บาท อีกทั้งทำนิวไฮตั้งแต่เข้าตลาดเมื่อวันที่  14 ก.พ.2548

บล.บัวหลวง ระบุในบทวิเคราะห์ฯ แนะนำหุ้น NEX และบริษัท พลังงานบริสุทธิ์ จำกัด (มหาชน) หรือ EA รถเมล์ไฟฟ้าที่ประกอบในประเทศร่วมกับ EA ใช้งานจริงแล้ว โดยทดลองวิ่งใช้งานฟรีสาย 504 รังสิต-ถนนตก สำหรับการเปลี่ยนรถเมล์ไทยตามแผนปฎิรูปราว 3 พันคันเมื่อคณะรัฐมนตรี (ครม.) เห็นชอบ จะเห็นว่า NEX และ EA มีความพร้อมสุด พิสูจน์ได้จากทันทีที่ร่วมงานกันสามารถนำรถบัสไฟฟ้าวิ่งใช้งานจริงได้ทันที
ด้าน บล.เอเชีย พลัส ระบุว่า EA ได้แรงหนุนจากความคาดหวังเชิงบวก เรื่องเข้ามาถือหุ้นใหญ่ของ NEX กว่า 40% จากที่ NEX นำเข้ารถไฟฟ้า ส่วน EA ขายแบตเตอรี่ จึงทำให้เกิด Synergy ร่วมกัน และเปิดให้เช่ารถบัสไฟฟ้าในอนาคต
โดยก่อนหน้าด้าน นายคณิสสร์ ศรีวชิระประภา ประธานเจ้าหน้าที่บริหาร บริษัท เน็กซ์ พอยท์ จำกัด (มหาชน) หรือ NEX เปิดเผยว่า ที่ประชุมวิสามัญผู้ถือหุ้นของบริษัทฯ เมื่อวันที่ 10  กรกฎาคม 2563 ที่ผ่านมา มีมติอนุมัติการเพิ่มทุนจดทะเบียนของบริษัทจำนวน 1,070,000,000 บาท จากทุนจดทะเบียนเดิม 827,833,514 บาท เป็นทุนจดทะเบียนใหม่ 1,897,833,514 บาท โดยการออกหุ้นสามัญเพิ่มทุนจำนวน 1,070,000,000 หุ้น มูลค่าที่ตราไว้หุ้นละ 1.00 บาท เพื่อเสนอขายให้แก่บุคคลในวงจำกัด (Private Placement) 3 ราย
ประกอบด้วย จัดสรรให้ บริษัท พลังงานบริสุทธิ์ จำกัด (มหาชน) หรือ EA จำนวนไม่เกิน 670,000,000 หุ้น ในราคาเสนอขายหุ้นละ 2.20 บาท คิดเป็นมูลค่าไม่เกิน1,474,000,000 บาท จัดสรรให้นายคณิสสร์ ศรีวชิระประภา จำนวนไม่เกิน 300,000,000 หุ้น ในราคาเสนอขายหุ้นละ 2.20 บาท คิดเป็นมูลค่าไม่เกิน 660,000,000 บาท และจัดสรรให้ นายบุญเอื้อ จิตรถนอม จำนวนไม่เกิน 100,000,000 หุ้น ในราคาเสนอขายหุ้นละ 2.20 บาท คิด เป็นมูลค่าไม่เกิน 220,000,000 บาท
โดยการลงทุนในครั้งนี้จะช่วยเสริมการขยายตลาดแบตเตอรี่และรถยนต์ไฟฟ้า (อีวี) ให้กับ EA โดยเฉพาะการขยายตลาดรถอีวีขนาดใหญ่ ทั้งรถยนต์และรถบรรทุก ขณะที่ NEX มีความเชี่ยวชาญในการประกอบและมีช่องทางการขายรถขนาดใหญ่ทั้ง 2 อยู่แล้ว ส่วนบริษัทมีเทคโนโลยี มั่นใจว่าจะเข้ามาเสริมธุรกิจให้กับบริษัทได้อย่างมาก ส่วนการรับรู้รายได้นั้นคาดว่าจะเป็นปี 2564 เนื่องจากการต่อยอดธุรกิจน่าจะเห็นผลชัดเจนภายในปีหน้า
อย่างไรก็ตามทาง NEX มีตลาด ส่วน EA มีเทคโนโลยี เชื่อว่าจะสามารถต่อยอดธุรกิจร่วมกันได้ ซึ่งการเข้าลงทุนในครั้งนี้เชื่อว่าจะสามารถสร้างรายได้ให้กับบริษัทมากขึ้น ขณะเดียวกันการเข้ามาร่วมเป็นพันธมิตรทางธุรกิจ ที่จะทำให้สามารถขยายตลาดรถขนาดใหญ่ได้จากช่องทางการจำหน่ายของ NEX ที่มีหลากหลาย โดยที่บริษัทไม่จำเป็นต้องลงทุนเพื่อผลิตและทำตลาดเอง